# Κλοντέτ Κολμπέρ

| Κλοντέτ Κολμπέρ |
| --- |
|  |
| Όνομα στη μητρική γλώσσα | Claudette Colbert (Γαλλικά)  |
| Γέννηση | 13  Σεπτεμβρίου 1903 Σαιν-Μαντέ |
| Θάνατος | 30  Ιουλίου 1996 Σπάιτσταουν |
| Αιτία θανάτου | εγκεφαλικό επεισόδιο |
| Συνθήκες θανάτου | φυσικά αίτια |
| Τόπος ταφής | Μπαρμπάντος |
| Χώρα πολιτογράφησης | Γαλλία Ηνωμένες Πολιτείες Αμερικής |
| Σπουδές | Σύνδεσμος Σπουδαστών Τέχνης της Νέας Υόρκης και Washington Irving High School |
| Ιδιότητα | ηθοποιός ταινιών, ηθοποιός θεάτρου, ηθοποιός τηλεόρασης και ηθοποιός |
| Σύζυγος | Νόρμαν Φόστερ (1928–1935) |
| Βραβεύσεις | βραβείο Ντονόστια (1990), Όσκαρ Α΄ Γυναικείου Ρόλου (27  Φεβρουαρίου 1935), βραβείο Κένεντι, Χρυσή Σφαίρα καλύτερου Β' γυναικείου ρόλου σε σειρά, μίνι σειρά ή τηλεταινία (1988), Αστέρι στη Λεωφόρο της Δόξας του Χόλιγουντ και μετάλλιο τιμής του Έλις Άιλαντ |
|  Σχετικά πολυμέσα |
|

Η **Κλοντέτ Κολμπέρ** (αγγλικά: **Claudette Colbert**, πραγματικό όνομα *Εμιλί Κλωντέτ Σοσουάν* (γαλλικά: Émilie Claudette Chauchoin, 13 Σεπτεμβρίου 1903 - 30 Ιουλίου 1996), ήταν Γαλλοαμερικανίδα ηθοποιός του κινηματογράφου, βραβευμένη με Όσκαρ Α΄ Γυναικείου Ρόλου στις 27 Φεβρουαρίου 1935, για την ταινία του Φρανκ Κάπρα *Συνέβη μια νύχτα (It Happened One Night, 1934)*.

## Καριέρα

Η Κλοντέτ Κολμπέρ σε εφηβική ηλικία, το 1920.
Η Κολμπέρ γεννήθηκε το 1903 στην πόλη Σαιν-Μαντέ (Saint-Mandé) της Γαλλίας και μεγάλωσε στη Νέα Υόρκη, εφόσον η γονείς της μετακόμισαν εκεί το 1906, κατά τη νηπιακή της ηλικία, για καλύτερες επαγγελματικές ευκαιρίες. Κατά τη διάρκεια της δεκαετίας του 1920 ξεκίνησε να συμμετέχει σε θεατρικές παραστάσεις στο Μπρόντγουεϊ για να μεταπηδήσει στο χώρο του κινηματογράφου με τον ερχομό τον ομιλούντων ταινιών το 1927. Υπέγραψε συμβόλαιο με την εταιρεία Paramount και σε μικρό χρονικό διάστημα καθιερώθηκε ως μια από τις πιο ακριβοπληρωμένες σταρ του Χόλυγουντ. Η Κολμπέρ θεωρήθηκε ως μια από τις κυριότερες εκπροσώπους της σοφιστικέ κωμωδίας της δεκαετίας του 1930 και πέρα από τη νίκη της στα Όσκαρ για την κωμωδία *Συνέβη μια νύχτα*, έλαβε άλλες δυο υποψηφιότητες για τους δραματικούς της ρόλους στις ταινίες *Ιδιωτικοί κόσμοι (Private Worlds, 1935)* και *Απ' όταν έφυγες* *(Since You Went Away, 1944)*.

Η δημοτικότητά της άρχισε να πέφτει κατά τις αρχές της δεκαετίας του 1950 και μετά την έγχρωμη αμερικανική ταινία γουέστερν του 1955 *Texas Lady (Η κόρη του Διαβόλου)*, για αρκετά χρόνια κράτησε αποχή. Το 1961 όμως, δοκίμασε για ακόμα μία φορά και έκανε την τελευταία κινηματογραφική της εμφάνιση, στην έγχρωμη δραματική ταινία *(Parrish) Καυτός άνεμος*, που αν και γνώρισε μεγάλη εισπρακτική επιτυχία, η ίδια η ηθοποιός προσέλκυσε μόλις λίγο ενδιαφέρον. Σε μεγαλύτερη ηλικία επέστρεψε στο θέατρο και έκανε και κάποιες τηλεοπτικές εμφανίσεις.

Τα τελευταία χρόνια της ζωής της, τα μοιραζόταν ανάμεσα στο διαμέρισμά της στο Μανχάταν της Νέας Υόρκης και στο εξοχικό της στο Σπάιτσταουν των Μπαρμπάντος όπου και απεβίωσε στις 30 Ιουλίου 1996, σε ηλικία 92 ετών, μετά από μια σειρά εγκεφαλικών επεισοδίων που υπέστη τα τελευταία 3 χρόνια της. Ωστόσο, η επίσημη διεύθυνσή της ήταν σταθερά στο Μανχάταν. Στη συνέχεια, αποτεφρώθηκε στο Μανχάταν και οι στάχτες της τοποθετήθηκαν στο *Godings Bay Church Cemetery* του Σπάιτσταουν, Άγιος Πέτρος, Μπαρμπάντος, μαζί με αυτές της μητέρας της και του δεύτερου συζύγου της.

Σε ολόκληρη τη ζωή της, ήταν οπαδός του ρεπουμπλικανικού κόμματος. Αν και παντρεύτηκε 2 φορές, πρώτα τον ηθοποιό και σκηνοθέτη Νόρμαν Φόστερ (1928 - 1935, όταν πήραν διαζύγιο) και μετά τον καθηγητή χειρουργικής Τζόελ Πρέσμαν (1935 έως τον θάνατό του το 1968), δεν έκανε ποτέ παιδιά.

## Υστεροφημία

Στιγμιότυπο από την ταινία του 1933 *Οι λαθρέμποροι της Νέας Υόρκης*.
Η Κλοντέτ Κολμπέρ σε έγχρωμη διαφημιστική φωτογραφία για τον πρωταγωνιστικό της ρόλο στην ταινία *Κλεοπάτρα* του 1934 (η ταινία γυρίστηκε ασπρόμαυρη).
Το Αμερικανικό Ινστιτούτο Κινηματογράφου την έχει κατατάξει 12η στη λίστα με τις 25 μεγαλύτερες σταρ όλων των εποχών. Επίσης, για τη συνολική της προσφορά στον κινηματογράφο, ήδη από το 1960 απέκτησε το δικό της αστέρι στη Λεωφόρο της Δόξας στο Χόλυγουντ, και μάλιστα όταν η λεωφόρος είχε μόλις εγκαινιαστεί, στον αριθμό 6812 της Hollywood Blvd.

## Φιλμογραφία

| Έτος | Πρωτότυπος τίτλος | Τίτλος στα ελληνικά | Ρόλος |
| --- | --- | --- | --- |
| Δεκαετία 1920 |
| 1927 | *For the Love of Mike* |  | Μαίρη |
| 1929 | *The Hole in the Wall* | *Μια τρύπα στον τοίχο* | Τζιν Όλιβερ |
| *The Lady Lies* |  | Τζόις Ρόουμερ |
| Δεκαετία 1930 |
| 1930 | *Young Man of Manhattan* |  | Αν Βον |
| *The Big Pond* |  | Μπάρμπαρα Μπίλινγκς |
| *Manslaughter* |  | Λίντια Θορν |
| *La grande mare* |  | Μπάρμπαρα Μπίλινγκς |
| *L'énigmatique Monsieur Parkes* | *Η κόμισσα Στάβριν* | Λούσι Στάβριν |
| 1931 | *Honor Among Lovers* |  | Τζούλια Τρέινορ |
| *The Smiling Lieutenant* |  | Φράνζι |
| *Secrets of a Secretary* |  | Χέλεν Μπλέικ |
| *His Woman* | *Ο εκδικητής* | Σάλι Κλαρκ |
| 1932 | *The Wiser Sex* |  | Μάργκαρετ Χιουζ |
| *The Misleading Lady* |  | Χέλεν Στιλ |
| *The Man from Yesterday* | *Ο γυρισμός* | Σίλβια Σάφολκ |
| *Make Me a Star* |  | Κλοντέτ Κολμπέρ |
| *The Phantom President* |  | Φελίσια Χάμοντ |
| *The Sign of the Cross* | *Το σημείον του σταυρού* | Ποππαία Σαβίνα |
| 1933 | *Tonight Is Ours* | *Πριγκίπισσα Νάντια* | Πριγκίπισσα Νάντια |
| *I Cover the Waterfront* | *Οι λαθρέμποροι της Νέας Υόρκης* | Τζούλι Κερκ |
| *Three Cornered Moon* |  | Ελίζαμπεθ Ρίμπλεγκαρ |
| *Torch Singer* |  | Σάλι Τρεντ / Μίμι Μπέντον |
| 1934 | *Four Frightened People* |  | Τζούντι Τζόουνς |
| *It Happened One Night* | *Συνέβη μια νύχτα* | Έλι Άντριους |
| *Cleopatra* | *Κλεοπάτρα* | Κλεοπάτρα Ζ΄ της Αιγύπτου |
| *Imitation of Life* | *Εικόνες απ' τη ζωή* | Μπίατρις Πούλμαν |
| 1935 | *The Gilded Lily* |  | Μέριλιν Ντέιβιντ |
| *Private Worlds* |  | δρ Τζέιν Έβερεστ |
| *She Married Her Boss* | *Ο κύριος προϊστάμενος* | Τζούλια Σκοτ |
| *The Bride Comes Home* |  | Ζανέτ Ντεσμερό |
| 1936 | *Under Two Flags* | *Υπό δύο σημαίας* | Σιγκαρέτ |
| 1937 | *Maid of Salem* | *Η μάγισσα του Σάλεμ* | Μπάρμπαρα Κλαρκ |
| *I Met Him in Paris* | *Ποιον απ' τους τρεις;* | Κέι Ντέναμ |
| *Tovarich* |  | Τατιάνα Πετρόβνα Ρομανόφ |
| 1938 | *Bluebeard's Eighth Wife* | *Η 8η σύζυγος του Κυανοπώγωνος* | Νικόλ Ντε Λουαζέλ |
| *Zaza* |  | Ζαζά |
| 1939 | *Midnight* | *Η βαρόνη του μεσονυκτίου* | Ιβ Πίμποντι |
| *It's a Wonderful World* | *Στα ίχνη του αγνώστου* | Εντουίνα Κόρνεϊ |
| *Drums Along the Mohawk* | *Πύρινος χείμαρρος* | Λάνα |
| Δεκαετία 1940 |
| 1940 | *Boom Town* |  | Μπέτσι Μπαρτλέτ |
| *Arise, My Love* | *Ερωτικό κυνήγι* | Ογκάστα Νας |
| 1941 | *Skylark* | *Κορυδαλλός* | Λίντια Κένιον |
| *Remember the Day* | *Αξέχαστα χρόνια* | Νόρα Τρινέλ |
| 1942 | *The Palm Beach Story* | *Πού βρίσκει λεφτά η γυναίκα μου;* | Τζέρι Τζέφερς |
| 1943 | *No Time for Love* | *Δεν είναι καιρός γι' αγάπη* | Κάθριν Γκραντ |
| *So Proudly We Hail!* | *Αγάπη στον πόλεμο* | υπολοχαγός Τζάνετ Ντέβιντσον (Ντέιβι) |
| 1944 | *Since You Went Away* | *Απ' όταν έφυγες* | Αν Χίλτον |
| *Practically Yours* | *Οι άντρες τα κορόιδα* | Πέγκι Μάρτιν |
| 1945 | *Guest Wife* | *Δάνεισέ μου τη γυναίκα σου* | Μαίρη Πράις |
| 1946 | *Tomorrow Is Forever* | *Πονεμένη μητέρα* | Ελίζαμπεθ Χάμιλτον |
| *Without Reservations* | *Μια βραδιά στην αγκαλιά σου* | Κιτ Μάντεν |
| *The Secret Heart* | *Απολύτρωσις* | Λι Άνταμς |
| 1947 | *The Egg and I* | *Το αυγό κι εγώ* | Μπέτυ |
| 1948 | *Sleep, My Love* | *Κοιμήσου, αγάπη μου* | Άλισον Κόρτλαντ |
| *Family Honeymoon* |  | Κέιτι Άρμστρονγκ Τζόρνταν |
| 1949 | *Bride for Sale* |  | Νόρα Σέλεϊ |
| Δεκαετία 1950 |
| 1950 | *Three Came Home* | *Εγύρισαν τρεις* | Άγκνες Νιούτον Κιθ |
| *The Secret Fury* | *Αόρατος διώκτης* | Έλεν Γιούινγκ |
| 1951 | *Thunder on the Hill* | *Ο βράχος των κεραυνών* | αδελφή Μαίρη Μποναβεντούρε |
| *Let's Make It Legal* |  | Μίριαμ Χόλσγουορθ |
| 1952 | *The Planter's Wife* | *Η γυναίκα της Μάλαγας* | Λιζ Φρέιζερ |
| 1954 | *Destinées* | *Γυναίκα και πόλεμος* | Ελίζαμπεθ Γουάιφιλντ |
| *Si Versailles m'était conté* | *Αν μιλούσαν οι Βερσαλλίες* | μαντάμ ντε Μονσπάν |
| 1955 | *Texas Lady* | *Η κόρη του Διαβόλου* | Προύντενς Γουέμπ |
| Δεκαετία 1960 |
| 1961 | *Parrish* | *Καυτός άνεμος* | Έλεν Μακλίν |

## Παραπομπές

## Βιβλιογραφία

* Finler, Joel W. (1989). *The Hollywood Story: Everything You Always Wanted to Know About the American Film Industry But Didn't Know Where to Look*. Pyramid Books. ISBN 1-85510-009-6.
* Haver, Ronald (1980). *David O. Selznick's Hollywood*. New York: Bonanza Books. ISBN 0-517-47665-7.
* Jewell, Richard B.· Harbin, Vernon (1982). *The RKO Story*. Octopus Books. ISBN 0-7064-1285-0.
* Quirk, Lawrence J. (1974). *Claudette Colbert An Illustrated Biography*. Crown Publishers. ISBN 0-517-55678-2.
* Shipman, David (1989). *The Great Movie Stars: The Golden Years*. London/Boston, Mass: Macdonald/Little, Brown. ISBN 0-356-18146-4.
* Sonneborn, Liz (2002). *A to Z of American Women in the Performing Arts*. New York : Facts on File. σελίδες 41–43. ISBN 978-0-8160-4398-9.
* William K. Everson: Claudette Colbert. Pyramid Publications, New York 1976, ISBN 0-515-03960-8.
* Bernard F. Dick: Claudette Colbert – She Walked in Beauty. University Press of Mississippi, New York, ISBN 978-1-60473-087-6.

## Εξωτερικοί σύνδεσμοι

* Η Ο/Η Κλοντέτ Κολμπέρ, στο IMDb.
* Η Κλοντέτ Κολμπέρ στο Internet Broadway Database (Αγγλικά)
* 22371 Κλοντέτ Κολμπέρ στο *Find a Grave* (Αγγλικά)
* Η Κλοντέτ Κολμπέρ στο cine.gr Αρχειοθετήθηκε 2016-03-04 στο Wayback Machine.